บิ๊กตู่ หัวเสียแต่เช้า แจงสกัด นศ.ลุยราชภักดิ์ หวั่นปะทะ ซัดสื่อปั้นนิยายปรับ ครม.
บิ๊กตู่ แจงเหตุสกัด กลุ่มประชาธิปไตยศึกษา ลุย ราชภักดิ์ หวั่นปะทะคนพื้นที่ ป้องกันเหตุรุนแรง ระบุปรับเกณฑ์ประเมินผลงาน ขรก.เพราะต้องการยกระดับ เปล่าข่มขู่ ซัดสื่อนั่งเทียน เขียนนิยายปรับ ครม. กุดึง บิ๊กโชย เข้าเสียบ รมต.,เมื่อวันที่ 8 ธ.ค.58 พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) กล่าวภายหลังการประชุมคณะรัฐมนตรี (ครม.) ถึงกรณีกลุ่มประชาธิปไตยศึกษานัดรวมตัวกันนั่งรถไฟไปอุทยานราชภักดิ์ ก่อนจะถูกเจ้าหน้าที่ทหารควบคุมตัวที่ สถานีรถไฟบ้านโป่ง จ.ราชบุรี เมื่อวันที่ 7 ธ.ค.ที่ผ่านมาว่า เหตุผลที่เจ้าหน้าที่ทหารห้ามกลุ่มดังกล่าวไปนั้น เนื่องจากมีคนจำนวนหนึ่งรออยู่ที่นั่นเพื่อจะปะทะกับกลุ่มนี้ หากจะปล่อยให้ไปแล้วถูกทำร้ายจนเกิดการเสียชีวิตหรือบาดเจ็บ รัฐบาลก็จะต้องถูกต่อว่า ตนจึงบอกว่าทำไมถึงต้องไปขยายความขัดแย้ง,ทั้งนี้ รัฐบาลกำลังนำทุกอย่างเข้ากระบวนการยุติธรรมและที่ผ่านมา การทุจริตโครงการรับจำนำข้าวเข้าสู่กระบวนการหรือไม่นั้น ตนยังไม่ท้วงในเรื่องนี้ แต่เป็นเรื่องที่มีการพูดกันอยู่ได้ กำลังมีการตรวจสอบ ซึ่งตนไม่ได้ไปห้าม ทำไมต้องให้คนที่ไม่ทำตามกฎหมายมาตลอดมาสู้กับตนอยู่ได้ หรือจะต้องไม่มีหนังสือพิมพ์ทุกฉบับเลยหรือไม่ ดูแล้วใจดีไม่ได้ ตนไม่ได้ขู่ แต่ต้องดูว่าอนาคตจะต้องทำอย่างไรกันต่อไป,พล.อ.ประยุทธ์ กล่าวต่อว่า ถ้าอยากไม่มีความสงบกันอีก ก็ขยายกันเข้าไป ต่อจากนี้ไป กลุ่มใดอยากไปก็ไปเลย แต่หากเกิดการปะทะกันอีกแล้วตนบอกว่าไม่รับผิดชอบ ก็จะถูกกล่าวหาว่าไม่ดูแลประชาชน จึงขอถามประชาชนทั้งประเทศว่าจะเอาอย่างไรกับตน หรือปล่อยให้มีความขัดแย้งต่อไป ไม่อยากมีความสุขกันหรืออย่างไร หรือคิดว่าสื่อมวลชนมีข่าวให้เขียนกันทุกวัน มีความขัดแย้งกันไปเรื่อยๆ สนุกเหมือนเชียร์การชกมวยกันหรืออย่างไร,วันนี้ผมอารมณ์เสียตั้งแต่เช้า ในที่ประชุมผมก็เป็นแบบนี้ ทำไม ผมแสดงอารมณ์ผมไม่ได้หรือไง นายกฯ ต้องอารมณ์ดีทั้งวันเลยหรือ ไปหาเลือกมาแล้วกันนายกฯ อารมณ์ดี แต่ไม่ต้องทำอะไร วันนี้ท่านก็โหมกันไปโหมกันมาจนประชาชนในพื้นที่รังเกียจพวกนี้ ถ้าเขาไปเมื่อไหร่จะตีเมื่อนั้น จะฆ่ากันอยู่แล้ว แต่ถ้ายังอยากจะไปอยู่ ก็ไปรับผิดชอบตัวเองก็แล้วกัน ตำรวจเขาดูไม่ไหว ในเมื่อท่านฝืนกฎหมายก็ต้องรับผิดชอบกันเองบ้าง ใครผิดหรือถูก ทั้งคนทำและคนถูกทำติดคุกทั้งคู่อยู่แล้ว ผมจึงไม่อยากให้มันเกิด ทำทุกอย่างเพื่อลดตรงนี้ ซึ่งเรื่องนี้กำลังอยู่ในกระบวนการยุติธรรม แล้วทำไม หรือไม่ไว้ใจ ทำนิสัยเหมือนอีกพวกอยู่ได้ มันเคยรับอะไรไหมนั่น นี่มีอยู่เรื่องเดียวแต่ขุดอยู่ได้ทุกวัน ขุดให้อารมณ์เสียอยู่อย่างนี้แล้วบอกว่ารัฐบาลต้องเตรียมตัวให้พร้อม มีสนิมเนื้อใน หนึ่งในไม่กี่หมื่นเรื่องที่มีกรณีเช่นนี้ แล้วที่ดีๆ มีอยู่กี่เรื่อง พล.อ.ประยุทธ์ กล่าว,พล.อ.ประยุทธ์ กล่าวถึงการหาเกณฑ์ประเมินผลการทำงานของข้าราชการเพิ่มเติมว่า เรื่องนี้ไม่ได้ทำเพื่อข่มขู่ข้าราชการ แต่ต้องการยกระดับข้าราชการไม่ให้ถูกดูถูก โดยต้องใช้สมองตัวเองในการต่อสู้ ไม่ใช่ประจบสอพลอ เพราะตนไม่ชอบคนแบบนี้ และไม่ให้ใครเป็นด้วย นอกจากนี้สื่อมวลชนไม่ต้องมาเขียนสร้างนิยายว่าคนนี้จะออก คนนี้จะเข้า ครม. ไม่ว่า บิ๊กโชย หรือบิ๊กอะไร ตนไม่เคยคิดเลย รู้ได้อย่างไรว่าตนจะเอาคนนั้นคนนี้เข้ามา และการที่บอกว่าเอามารองหลังตนนั้น ตนยืนยันว่าไม่จำเป็น ในเมื่อตนทำความดี ทำไมต้องเอาคนมาปกปิด,เขียนกันแบบนั้น ก็เป็นปัญหาแบบครั้งที่แล้วว่า จะตั้งน้องชายผมวุ่นไปหมด หรือจะเอาอำนาจแต่งตั้งทั้งหมดให้กับพวกท่าน สื่อ ประชาชน หรือใคร มันเรื่องของเขา เขาตั้งของเขา ส่วน ครม.ก็เรื่องของผม รู้ไปแล้วได้อะไร ผมตัดสินใจเอง จะเอาใครเข้าใครออก และอย่าไปยุ่งกองทัพมากเลย เวลาจะแต่งตั้งเขาดูว่าแต่งตั้งมาเมื่อไหร่ อาวุโสหรือยัง ไม่ใช่คิดส่งเดชว่าชอบหน้าไอ้นั่น ไอ้นี่ไม่เอา ผมยึดหลักแบบนี้ ไม่ใช่ตั้งส่งเดช ถ้าคนมันดีแต่อาวุโสไม่ถึงก็เป็นไม่ได้ ต้องดีและอาวุโส ถ้าอาวุโสแต่ห่วย ก็เอาคนที่รองลงไปขึ้นมา ตั้งคนที่ทำงานเป็น รู้งาน ไม่ใช่คนประจบสอพลอ มันจะทำงานสำเร็จหรือถ้าตั้งแบบนั้น มันจะสร้างระบบไปถึงข้างล่าง ถ้าตั้งคนแบบนี้ขึ้นมาปกครองคน พล.อ.ประยุทธ์ กล่าว,พล.อ.ประยุทธ์ ยังกล่าวถึงการนำเสนอข่าวที่ว่า สมาชิกสภาขับเคลื่อนการปฏิรูปประเทศ (สปท.) ไม่สบายใจที่รัฐบาลตั้งคณะกรรมการขับเคลื่อนและการปฏิรูปการบริหารราชการแผ่นดิน 6 คณะ ว่า ไม่รู้ว่าคนเขียนนิยายในเรื่องนี้ใช้ตรรกะอะไรคิด ทั้งนี้รัฐบาลพยายามจะปฏิรูปให้ได้ในระยะที่ 1 จึงได้ทำเรื่องส่งไปว่ามีคณะกรรมการขับเคลื่อนฯ 6 คณะ ซึ่งมีรองนายกรัฐมนตรีเป็นผู้รับผิดชอบแต่ละชุด เมื่อตั้งขึ้นมาก็จะนำเรื่องของ สปท.มาพิจารณาว่า ทำได้หรือไม่ หรือจะต้องส่งต้นแบบแนวทางการทำงานของรัฐบาลไปให้ สปท.พิจารณาร่วม ซึ่งในระยะที่ 1 อะไรทำได้ ตนก็จะทำให้ จึงได้ตั้งคณะกรรมการดังกล่าวขึ้นมา อย่างไรก็ตาม ตนไม่เข้าใจว่าทำไมเรื่องเล็กน้อยต้องทำให้เป็นเรื่องทุกเรื่อง ตนไม่โทษใคร แต่พวกเรากันเองที่เป็นคนที่ทำให้เขาเขียนได้แบบนั้น วันนี้ตนยืนยันอีกครั้งว่ารัฐบาลพยายามทำทุกอย่างให้เดินหน้าไปสู่การทำประชามติ ไปสู่การเลือกตั้ง และตนจะไม่ไปสั่งอะไรให้ผ่านไม่ผ่าน ตั้งเขามาร่างแล้วจะไปสั่งเขาได้อย่างไร ซึ่งต้องไปทำประชามติและเลือกตั้งให้ได้ แล้วจะปล่อยให้มีความขัดแย้งอยู่อย่างนี้ได้หรือไม่
บิ๊กตู่ แจงเหตุสกัด กลุ่มประชาธิปไตยศึกษา ลุย ราชภักดิ์ หวั่นปะทะคนพื้นที่ ป้องกันเหตุรุนแรง ระบุปรับเกณฑ์ประเมินผลงาน ขรก.เพราะต้องการยกระดับ เปล่าข่มขู่ ซัดสื่อนั่งเทียน เขียนนิยายปรับ ครม. กุดึง บิ๊กโชย เสียบ
อุทยานราชภักดิ์,สกัดนักศึกษา,ประยุทธ์ จันทร์โอชา,กลุ่มประชาธิปไตยศึกษา,เกณฑ์ประเมินผล ขรก.,ปรับครม.,บิ๊กโชย,กัปนาท รุดดิษฐ์,บิ๊กโด่ง ลาออก,กองทัพบก,ป้องกันเหตุรุนแรง,ข่าว,ไทยรัฐออนไลน์,ข่าวการเมือง